stanford-oval/wikipedia huggingface dataset:
M/S Yasmine

| M/S Yasmine |
| --- | --- |
 Yasmine on laskettu vesille Flensburger Schiffbau-Gesellschaftin telakalla.
Tyyppi:  Rahtilaiva
Lippuvaltio:  Luxemburg
Kotipaikka:  Luxemburg
IMO-numero:  9337353
MMSI-numero:  253318000
Tunnuskirjaimet:  LXYE
Aiemmat nimet:  2007– Yasmine
Omistaja:  Conway S.A.
Aiemmat omistajat:  2007– Conway S.A.
Rakennustelakka:  Flensburger Schiffbau-Gesellschaft, Flensburg, Saksa
Rakennusnumero:  733
Kölinlasku:  14. elokuuta 2006
Vesillelasku:  19. joulukuuta 2006
Luovutettu:  12. huhtikuuta 2007
Tekniset tiedot
Pituus:  200 m
Leveys:  31 m
Syväys:  7,4 m
Bruttovetoisuus (GT):  49 166
Koneisto:  2 × MaK 12M43 diesel
Koneteho:  21 600 kW
Nopeus:  40,19 km/h
Nopeus:  21,7 kn
Hyttejä:  12
Lastikapasiteetti:  4 600 m
Lähteet:  
M/S Yasmine (IMO 9337353) on luxemburgilaisen Conway S.A:n omistama ro-ro-rahtialus. Alus on rakennettu vuonna 2007 Flensburger Schiffbau-Gesellschaftin telakalla Flensburgissa, Saksassa. Yasmine on rekisteröity Luxemburgin lipun alle. Nykyisin aluksella operoi belgialainen Cobelfret.
Yasminen sisaralus on vuonna 2006 valmistunut M/S Pauline.
Käyttöhistoria

14. elokuuta 2006 tapahtui kölinlasku. 19. joulukuuta alus laskettiin vesille ja 12. huhtikuuta 2007 se luovutettiin luxemburgilaisen Conway S.A:n omistukseen, joka rekisteröi sen Luxemburgin lipun alle nimellä Yasmine. Tämän jälkeen belgialainen Cobelfret aloitti liikennöinnin aluksella Belgian Zeebruggen ja Britannian Killingholmen välillä.
Aiheesta muualla

Fakta om Fartyg – M/S Yasmine (ruotsiksi)
Yasminea lasketaan vesille Flensburger Schiffbau-Gesellschaftin telakalla Saksassa
MES-evakuointijärjestelmä

Suurikapasiteettinen pelastussukkajärjestelmä risteilyaluksella
Pelastusliukumäen kyltti
Pelastussukan kyltti
MES-evakuointijärjestelmä (engl. Marine Evacuation System, MES) on laitteisto, jolla ihmisiä evakuoidaan hätätilanteessa laivalta, öljynporauslautalta tai muulta vedessä olevalta alukselta pois. Siihen kuuluu täyttyvä hätäliukumäki (kuten lentokoneissa) tai niin sanottu pelastussukka, jota pitkin laskeudutaan vedessä kelluvaan pelastuslauttaan. Tällaiset järjestelmät korvaavat usein nykyaikaisten alusten perinteiset pelastusveneet osittain tai kokonaan.
Toiminta

On olemassa useita erilaisia evakuointijärjestelmiä, mutta yleensä siihen kuuluu laivan kannella oleva varastolaatikko, josta ilmalla täyttyvä liukumäki ja pelastuslautat putoavat veteen. Pelastuslautat ovat suuria, niihin voi mahtua jopa satoja ihmisiä. Ihmiset laskeutuvat lautoille liukumäkeä tai vertikaalista, hidastavaa sukkaa pitkin. Järjestelmää ohjataan ohjauspaneelilla kannelta. Käyttämiseen tarvitaan vain yksi tai muutama miehistön jäsen ja se on käyttökunnossa parissa minuutissa.
Hyödyt

Evakuointijärjestelmä mahdollistaa suuren ihmismäärän evakuoimisen nopeasti ja helposti perinteisiin laskettaviin pelastusveneisiin verrattuna. Ne ovat myös kevyitä ja säästävät tilaa laivalla. 2000-luvulla yhä useammat risteilyalukset varustetaan tällaisilla järjestelmillä.
Esimerkkejä

Viking Gracella on pelastusveneiden lisäksi evakuointijärjestelmiä.
Wasa Linen Aurora Botnia on varustettu vain evakuointijärjestelmillä.
Laukaisulaatikko
Käännös suomeksi
Maanpää

| Maanpää |
| --- | --- |
 Näkymä Seulusta Maanpääntien varrelta.
 Kaupungin kartta, jossa Maanpää korostettuna.  Turun kaupunginosat
Kaupunki:  Turku
Suuralue:  Hirvensalo-Kakskerta
Väkiluku:  101 (2015)
Maanpää on Turun kaupunginosa, joka sijaitsee samannimisellä niemellä Hirvensalon länsirannalla. Maanpäähän kuuluu myös Hirvensalon länsipuolisia saaria.
2010-luvun alkupuolen ajan maaseutumaisen Maanpään tilastoalueen väkiluku oli noin 100.
Turun työväen pursiseuran kotisatama on Pitkäkarin saarella Maanpään edustalla ja huoltosatama sen lähellä Maanpään kärjessä.
Historiaa

Maanpään ja Sipsalon muodostama niemi oli 1500-luvulla erillinen saari, joka kuului hallinnollisesti eteläpuolella sijaitsevaan Satavaan. Piispa Olavi Maununpoika oli 1450-luvulla antanut Maanpään tilan kalastajalleen uudistaloksi. 1500-luvun puolivälissä Maanpää ja viereinen Jänessaari olivat muutaman vuoden läänitettyinä piispa Mikael Agricolalle. Sen jälkeen molemmat tilat olivat maanvouti Ragnald Halvardinpojan ja sitten de la Gardien suvun omistuksessa. Vuonna 1655 Maanpää oli läänitettynä Juho Kurjelle ja 1700-luvun alussa välskäri Johannes Delphendalin asuma ratsutila. 1700-luvun puolivälissä Maanpää jaettiin Länsi- ja Itätaloon, jota 1930-luvulla isännöi agronomi Karl Sonck. Nykyinen Itätalon päärakennus on hänen veljensä, arkkitehti Lars Sonckin piirtämä.
Sipsalon maatilalla Maanpään Seulussa toimi 1750-luvulta alkaen kasvitieteilijä Pehr Kalmin perustama Turun akatemian koepuutarha, jossa hän viljeli eri puolilta maailmaa saamiaan kasveja siemenistä ja juurakoista. Puutarha lakkautettiin 1772, mutta yhä alueelta löytyy Kalmin istuttamia kasveja.
Maanpään niemellä on ollut useita Frithiof Strandellin suunnittelemia jugendhuviloita 1900-luvun alusta: Villa Tallbacka, Villa Solbacka ja Villa Lindbacka Seulussa sekä yhä jäljellä oleva Villa Allila. Lisäksi Seulussa on August Heleniuksen piirtämä, vuonna 1884 rakennettu puuhuvila, jonka rakennuttaja oli peilitehtailija J. M. Westling.
Mac OS X 10.2

Mac OS X 10.2 Jaguar on Applen kolmas pääjulkaisu Mac OS X -käyttöjärjestelmästä. Se julkaistiin 24. elokuuta 2002. OS X Jaguar on OS X Puman seuraaja.
Versiot

10.2 Build 6C115
10.2.1 Red, Build 6D52
10.2.2 Blue, Merlot, Build 6F21
10.2.3 Green, Build 6G30
10.2.4 Pink, Build 6I32
10.2.5 Plaid, Build 6L29
10.2.6 Black, Build 6L60
10.2.7 Build 6R65
10.2.8 (G4) Build 6R73
10.2.8 (G5) Build 6S90
Mac OS 9

Mac OS 9 on Applen käyttöjärjestelmä Macintosh-tietokoneisiin. Se oli viimeinen Classic-tyylinen versio Mac OS:stä, ja jotta sen ohjelmia voitaisiin käyttää macOS:ssä, tarvitaan Classic-käyttöympäristö. Käyttöjärjestelmä on julkaistu 23. lokakuuta 1999.
Tärkeimmät päivitykset

Apple kertoi Mac OS 9:n sisältävän "50 Uutta Ominaisuutta", erityisesti painotettiin Sherlock  2 -ohjelmaa, joka oli tarkoitettu tiedostojen etsimiseen.
Muita merkittäviä uudistuksia:
Käyttäjätunnukset ilman At Ease -ohjelmaa.
Äänentunnistuskirjautuminen (VoicePrint)
Avainnippu salasanojen tallentamiselle
Uudistuneet äänisäätimet
Puhesyntetisaattori
Remote Access Personal Server 3.5, ja tuki TCP/IP-asiakkaille PPP:n välityksellä
AppleScript-päivitys, jossa tuki TCP/IP:lle
Tiedostojen henkilökohtainen jako internetin välityksellä
Tulostimien jako internetin välityksellä
128-bittinen tiedostojen kryptaus Finderissa
Mahdollisuus polttaa CD-levyjä suoraan Finderissä (Mac OS 9.1)
Tuki yli 2 gigatavun tiedostoille
Maarjamõisa

| Maarjamõisa> Tarton kaupunginosa |
| --- | --- |
 Tarton yliopistosairaalan urheilulääketieteen ja jälkihoidon klinikka Maarjamõisassa.
 Kaupungin kartta, jossa Maarjamõisa korostettuna.
Kaupunki:  Tartto
Koordinaatit:  58°22′3.42″N, 26°41′37.74″E
Pinta-ala:  1,13 km² 
Väkiluku:  382 ((31. joulukuuta 2013))
Maarjamõisa  (suomeksi: 'Mariankartano') on virolaisen Tarton kaupungin kaupunginosa. Se sijaitsee noin kaksi kilometriä kaupungin keskustasta lounaaseen, Riiankadun (Jõhvi–Tartu–Valga-tie, E264) pohjoispuolella. Sen väkiluku on 382 (31. joulukuuta 2013) Sen pinta-ala on 1,13 neliökilometriä.
Maarjamõisaa ympäröivät pohjoisesta alkaen myötäpäivään seuraavat kaupunginosat: Veeriku, Tähtvere, Vaksali, Tammelinn, Ränilinn, Räni (Ülenurmen kunta), Õssu (Ülenurmen kunta).
Vanha sisätautien klinikka on suojelukohde.
Maarjamõisa on lääketieteen tutkimuksen keskuspaikka, sillä siellä sijaitsevat useimmat Tarton yliopistollisen sairaalaan rakennukset ja myös koko Tarton yliopiston lääketieteellinen tiedekunta. Vähitellen sinne on siirtynyt muitakin yliopiston tiedekuntia, kuten Teknologiainstituutti, biolääketieteen keskus Biomedicum, kemian laitos Chemicum ja fysiikan laitos Physicum.
Käännös suomeksi
Luettelo SM-liigassa jääkiekkoilleista ruotsalaisista

Luettelo SM-liigassa jääkiekkoilleista ruotsalaisista. Jääkiekon SM-liiga perustettiin vuonna 1975 jääkiekon pääsarjaksi Suomessa. Ensimmäinen ruotsalainen jääkiekkoilija pelasi SM-liigassa kuitenkin vasta kaudella 1994–1995, kun Michael Nylander pelasi JYP HT:ssa NHL:n työsulun aikana. Tämän jälkeen SM-liigassa on pelannut vuosittain useita ruotsalaisia.
SM-liigassa jääkiekkoilleet ruotsalaiset

Jonas Andersson edusti vuosina 2005–2009 Ilvestä, HPK:ta ja Kärppiä. Hän voitti Kärpissä Suomenmestaruuden keväällä 2008 ja kaudella 2008–2009 Andersson valittiin SM-liigan tähdistökentälliseen.
Vuosina 2005 ja 2007 Kärpissä Suomenmestaruuden voittanut Josef Boumedienne on ollut vuodesta 2004 myös Suomen kansalainen. 47 NHL-ottelun puolustaja on edustanut SM-liigaurallaan myös Tapparaa ja viimeksi Jokereita, joissa hän voitti SM-pronssia keväällä 2012.
Kaudella 2009–2010 Jokereissa pelannut Fredrik Bremberg on Elitserienin kaikkien aikojen paras pistemies, kun hän on tehnyt 773 runkosarjaottelussa tehot 206+375=581.
Yli 250 NHL-ottelua pelannut Nils Ekman edusti vuosina 1996–1999 Kiekko-Espoota/Bluesia ennen siirtymistään NHL:ään. Ekman Pittsburgh Penguinsin paidassa.
Michael Holmqvist oli Mighty Ducks of Anaheimin ensimmäisen kierroksen varaus vuodelta 1997. Hän pelasi ennen NHL:ään siirtymistään neljä kautta TPS:ssä voittaen Suomenmestaruuden vuosina 2000 ja 2001. Kuvassa Holmqvist Elitserien-joukkue Djurgårdens IF:n paita päällä.
Michael Nylander oli SM-liigan kaikkien aikojen ensimmäinen ruotsalaispelaaja esiintyessään NHL:n työsulkukaudella 1994–1995 JYPissä. Hän pelasi urallaan 920 NHL-ottelua tehoin 209+470=679. Nylander on sittemmin edustanut SM-liigassa myös Kärppiä ja Jokereita.
Vuodet 2007–2010 Henrik Petré pelasi SM-liigaa SaiPan, Ässien, Tapparan ja Ilveksen riveissä.
Kauden 2011–2012 päätteeksi NHL:n parhaana puolustajana James Norris Memorial Trophylla palkittu Erik Karlsson oli työsulkukauden 2012–2013 nimekkäin vahvistus SM-liigassa, jossa hän teki puolustajan tontilta 30 ottelussa tehot 9+25=34. Karlsson oli NHL-kauden alkamisesta ja lähdöstään huolimatta ehdolla SM-liigan parhaaksi puolustajaksi, mutta Pekka Rautakallio -palkinto meni lopulta Ässien Shaun Heshkalle.
Mikael Tellqvististä tuli kaudella 2009–2010 SM-liigan kaikkien aikojen ensimmäinen ruotsalaismaalivahti, kun hän korvasi Lukon ykkösmaalivahtina Petri Vehasen. 113 NHL-ottelua torjunut "Telkkä" pelaa kuvassa Buffalo Sabresin paidassa.
Nuori Tom Wandell pelasi kaudella 2006–2007 Ässissä joukkueen ja Dallas Starsin välisen yhteistyön myötä. Hän pelasi viisi kautta Dallasissa ja nykyään hän edustaa SHL:n Örebro HK:ta.
Daniel Widing oli kaudella 2004–2005 jumbojoukkue Pelicansin harvoja valopilkkuja. Kahden Pelicans-kauden jälkeen hän pelasi myös kaudella 2005–2006 TPS:ssä. Kaudeksi 2013–2014 Widing palaa SM-liigaan ja siirtyi Bluesiin. Kuvassa hän pelaa Brynäs IF:ssä.
Stefan Öhman pelasi SM-liigassa kahdeksan kautta ja omistaa myös Suomen passin.
Muut

Eric Johansson pelasi kaudella 2007–2008 SM-liigaa TPS:ssä kahdeksan peliä. Hän on syntynyt Edmontonissa, mutta hänen vanhempansa ovat ruotsalaisia ja hänellä on sekä Ruotsin että Kanadan kansalaisuus. Johansson on kasvanut Kanadassa ja on pelannut ainakin 15-vuotiaasta lähtien juniorijääkiekkoa ainoastaan Kanadassa. Vaikka hän on pelannut yhden maaottelun Ruotsin maajoukkueessa, hän on jääkiekkoilijana kanadalainen.
Suomen ja Ruotsin kaksoiskansalainen Miika Wiikman on syntynyt Ruotsissa ja saanut siellä myös jääkiekko-oppinsa. Hän on pelannut myös Ruotsin ikäkausimaajoukkueissa, mutta valitsi Suomen toimiessaan joukkueen kolmosmaalivahtina alle 20-vuotiaiden MM-kilpailuissa vuonna 2004. Kausi 2003–2004 oli myös Wiikmanin ensimmäinen Suomessa. Hän pelasi Mestis-joukkue Kokkolan Hermeksessä ja sai Suomen kansalaisena voittaa vuoden tulokkaan tittelin. Wiikman on sittemmin pelannut Suomen A-maajoukkueessa yhden ottelun.
Lisäksi Ruotsissa on syntynyt useita SM-liigassa pelanneita suomalaisia jääkiekkoilijoita.
SM-liigan ruotsalaispelaajat kaudella 2014–2015

Daniel Grillfors (HIFK)
Adam Masuhr (KalPa)
Johan Larsson (SaiPa)
Ruotsalaiset valmentajat SM-liigassa

Leif Boork (SaiPa 1985–1986)
Freddy Lindfors (Lukko 1996)
Curt Lindström (Ilves 2004–2005, Jokerit 2005–2006)
Curt Lundmark (Jokerit 1996–1998)
Håkan Nygren (Kiekko-Espoo 1996–1998)
Ruotsalaisten henkilökohtaiset saavutukset

Runkosarjan paras pistemies: Johan Larsson, 48, 19+39=58 (Ilves 1997–1998)
Pudotuspelien paras pelaaja: Miika Wiikman*, MV (HPK 2005–2006)
* Ruotsi toisena kansallisuutena
Ruotsalaisten henkilökohtaiset saavutukset > Valinta tähdistökentälliseen

Johan Larsson, KH (Ilves 1997–1998)
Josef Boumedienne, P (Kärpät 2004–2005)
Jonas Andersson, LH (Kärpät 2008–2009)
Ruotsalaisten henkilökohtaiset saavutukset > SM-liigan kuukauden pelaaja

Johan Larsson, KH (lokakuu 1997)
Erik Karlsson, P (joulukuu 2012)
Suomenmestaruuden voittaneet ruotsalaiset

Josef Boumedienne (Kärpät 2005 ja 2007)
Michael Holmqvist (TPS 2000 ja 2001)
Jonas Andersson (Kärpät 2008)
Johan Davidsson (HIFK 1998)
Adam Masuhr (Kärpät 2014)
Jens Skålberg (TPS 2010)
Henrik Tallinder (TPS 2001)
Daniel Tjärnqvist (Jokerit 1997)
Luettelo SM-liigassa jääkiekkoilleista tšekeistä

Luettelo SM-liigassa jääkiekkoilleista tšekkiläisistä. Jääkiekon SM-liiga perustettiin vuonna 1975 jääkiekon pääsarjaksi Suomessa. Tšekki itsenäistyi Tšekkoslovakiasta 1. tammikuuta 1993, johon mennessä SM-liigassa on pelannut 25 nykyisen Tšekin puolella syntynyttä tšekkoslovakialaista. Heistä ensimmäinen oli Rauman Lukon Jan Neliba kaudella 1983–1984. Tšekin itsenäisyyden jälkeen SM-liigassa on pelannut useita maan kansalaisia.
Otakar Janecký on SM-liigan ainoa ulkomaalaispelaaja, jonka pelinumero on virallisesti jäädytetty. Jokerit jäädyttivät "Oton" numeron 91 7. marraskuuta 2004 pelatun Jokerit–TPS-ottelun yhteydessä. Janecký pelasi SM-liigassa kymmenen kautta ja teki yhteensä 450 runkosarjaottelussa tehot 133+346=479. Jäähyminuutteja Janecký keräsi 377. Hän on SM-liigan kaikkien aikojen toiseksi tehokkain ulkomaalaispelaaja kanadalaisen Éric Perrinin jälkeen. Kaikkien aikojen pistepörssissä Janecký on sijalla 20.
Myös Porin Ässissä vuosina 1994–1996 pelanneen Jaroslav Otevřelin pelinumero 89 on jäädytetty. Otevřel törmäsi 11. helmikuuta 1996 pelatussa ottelussa JYPin Vitali Karamnoviin leuka edellä, mikä johti Otevřelin kaularangan vioittumiseen ja neliraajahalvaukseen. Hänen toiveestaan Ässät ei kuitenkaan ole nostanut Otevřelin pelinumeroa Isomäen jäähallin kattoon.
Tšekkiläisistä eniten pisteitä yhdellä kaudella on tehnyt HIFK:n Jan Čaloun kaudella 1998–1999. Čaloun teki 51 ottelussa tehot 24+57=81, joilla hän voitti runkosarjan pistepörssin. Ainoastaan Kärppien Kari Jalonen (1986–1987), HIFK:n Matti Hagman (1979–1980) ja Ilveksen Raimo Summanen (1988–1989) ovat yltäneet yhdessä kaudessa vähintään samaan pistemäärään.
Kaikki SM-liigassa pelanneet tšekkiläiset

| Pavel Vostřák | LH | 2001–2003 | 2 | JYP/Jokerit | 72 | 18 | 15 | 33 | 24 | 4 | 0 | 0 | 0 | 0 |
| Vladimír Vůjtek | LH | 1996–1997, 2001–2002, 2003–2004 | 3 | Ässät/HPK | 125 | 55 | 86 | 141 | 172 | 12 | 5 | 9 | 14 | 8 |
| Jiří Vykoukal | P | 1998–2005 | 7 | Blues/TPS | 309 | 52 | 131 | 183 | 220 | 37 | 6 | 10 | 16 | 46 |
| Petr Zámorský | P | 2014–2015 | 1 | Blues | 25 | 3 | 3 | 6 | 18 |  |  |  |  |  |
| Adam Zbořil | LH | 2015–2016 | 1 | SaiPa | 1 | 0 | 0 | 0 | 2 |  |  |  |  |  |
| Jiří Zelenka | LH | 2001–2002 | 1 | Blues | 13 | 3 | 2 | 5 | 4 |  |  |  |  |  |
| Richard Žemlička | LH | 1991–1992 | 1 | TPS | 15 | 5 | 9 | 14 | 6 |  |  |  |  |  |
| Lukáš Zíb | P | 2001–2002 | 1 | Blues | 5 | 0 | 0 | 0 | 2 |  |  |  |  |  |
| Marek Židlický | P | 1999–2003, 2004–2005 | 5 | HIFK | 257 | 48 | 127 | 175 | 489 | 23 | 3 | 6 | 9 | 48 |
177 NHL-ottelua pelannut Petr Tenkrát voitti Oulun Kärpissä Suomen mestaruuden vuosina 2004 ja 2005. Hän palasi joukkueeseen kaudella 2010–2011. Kuvassa Tenkrát Elitserien-joukkue Timrå IK:n paidassa.
Viisi kautta Espoo Bluesissa pelannut Ladislav Kohn voitti joukkueen sisäisen maalipörssin kahdesti. Hänellä on NHL-kokemusta 186 ottelun verran. Kuvassa Kohn venäläisseura TsSKA Moskovan paidassa kaudella 2007–2008.
Puolustaja Marek Židlický on Brian Rafalskin ja Tim Thomasin ohella niitä NHL-tähtiä, jotka ovat käyttäneet SM-liigaa ponnahduslautana taalaliigaan. Židlický pelasi ennen NHL:ään siirtymistä neljä kautta HIFK:ssa, jossa hän voitti puolustajien pistepörssin kahdesti. Židlickýstä oli HIFK:lle apua myös NHL:n työsulkukaudella 2004–2005. Kuvassa Židlický nykyisessä joukkueessaan Minnesota Wildissä.
Tomáš Duba kantoi SaiPan torjuntavastuuta vuodet 2001–2003. Hän pelasi sittemmin myös TPS:ssä ja Ässissä.
Maailmanmestari Michal Broš pelasi Kärpissä vuodet 2005–2008 voittaen kaksi kultaa ja yhden pronssin.
Vladimír Sičák pelasi yhteensä seitsemän kautta SM-liigassa.
Alexander Salák siirtyi Mestis-joukkue Jokipojista TPS:ään. Kahden siellä vietetyn kauden hyvät otteet poikivat NHL-sopimuksen Florida Panthersiin kaudeksi 2009–2010.
NHL:stä TPS:ään siirtynyt Tomáš Plíhal pelaa joukkueessa toista kauttaan. Kuvassa Plíhal San Jose Sharksin paidassa.
Kaudella 2009–2010 Kärppien harvoihin valopilkkuihin kuuluneen Lukáš Kašparin kausi päättyi maailmanmestaruuteen keväällä 2010.
Columbus Blue Jacketsin Rostislav Klesla pelasi HPK:ssa NHL:n työsulkukaudella 2004–2005. Kausi päättyi SM-pronssiin.
Työsulkukauden 2004–2005 nimekkäimpiin vahvistuksiin kuulunut Tomáš Vokoun vahvisti HIFK:ta. Hän pelasi kauden jälkeen menestyksekkäät MM-kilpailut 2005, joissa maailmanmestaruuden lisäksi Vokoun palkittiin parhaana maalivahtina ja valittiin tähdistökentälliseen. Kuvassa Vokoun silloisessa NHL-sopimusjoukkueessaan Nashville Predatorsissa.
Kaudella 2017–2018 SM-liigassa pelaavat tšekkiläiset

Hugo Haš (ringissä) (Tappara)
Dominik Hrachovina (Tappara)
Radek Koblížek (Kärpät)
Libor Šulák (Pelicans)
Tšekkiläiset valmentajat SM-liigassa

Jan Eysselt (JoKP 1991–1992)
Jan Neliba (KalPa 1998)
Václav Sýkora (Lukko 1993–1996, Ilves 2003–2004)
Tšekkiläisten henkilökohtaiset saavutukset > Runkosarjan paras pelaaja

Jan Čaloun, LH (HIFK 1998–1999)
Tšekkiläisten henkilökohtaiset saavutukset > Runkosarjan paras pistemies

Jan Čaloun, 51, 24+57=81 (HIFK 1998–1999)
Tomáš Kucharčík, 52, 28+27=55 (HPK 2003–2003)
Tšekkiläisten henkilökohtaiset saavutukset > Runkosarjan paras maalintekijä

Tomáš Kapusta, 30 maalia (HPK 1992–1993)
Jaroslav Bednář, 32 maalia (HIFK 2000–2001)
Tomáš Kucharčík, 28 maalia (HPK 2003–2003)
Tšekkiläisten henkilökohtaiset saavutukset > Paras maalivahti

Petr Bříza (Lukko 1991–1992)
Tšekkiläisten henkilökohtaiset saavutukset > Tehopelaaja

Leo Gudas, P, +35 (JyP HT 1990–1991)
Tšekkiläisten henkilökohtaiset saavutukset > Pudotuspelien paras pelaaja

Otakar Janecký, KH (Jokerit 1996–1997)
Tšekkiläisten henkilökohtaiset saavutukset > Valinta tähdistökentälliseen

Leo Gudas, P (JyP HT 1990–1991)
Jaromír Šindel, MV (Hockey-Reipas 1990–1991)
Petr Bříza, MV (Lukko 1991–1992 ja 1992–1993)
Otakar Janecký, KH (Jokerit 1991–1992)
Jan Čaloun, LH (HIFK 1997–1998 ja 1998–1999)
Tomáš Vlasák, LH (HPK 1998–1999)
Vladimír Machulda, LH (Jokerit 2001–2002)
Vladimír Vůjtek, LH (HPK 2001–2002)
Pavel Rosa, LH (Kärpät 2009–2010)
Tšekkiläisten henkilökohtaiset saavutukset > SM-liigan kuukauden pelaaja

Jan Čalounin lisäksi ennätykselliset kolme kertaa valinnan ovat saaneet myös Aleksandr Barkov, Juha-Pekka Haataja ja Tim Thomas.
Otakar Janecký, KH (marraskuu 1995, joulukuu 1998)
Jan Čaloun, LH (lokakuu 1998, helmikuu 1999, marraskuu 2002)
Jaroslav Bednář, LH (marraskuu 1999)
Dominik Hrachovina, MV (syyskuu 2016)
Tomáš Vlasák, LH (tammikuu 2000)
Vladimír Vůjtek, LH (marraskuu 2001)
Petr Tenkrát, LH (tammikuu 2004)
Suomenmestaruuden voittaneet tšekkiläiset

Michal Broš (Kärpät 2007 ja 2008)
Dominik Hrachovina (Tappara 2016 ja 2017)
Ivan Huml (Kärpät 2014 ja 2015)
Vladimír Machulda (Jokerit 2002 ja Kärpät 2004)
Petr Tenkrát (Kärpät 2004 ja 2005)
Viktor Ujčík (Kärpät 2005 ja 2007)
Michal Birner (TPS 2010)
Jan Čaloun (HIFK 1998)
Vladimír Eminger (Kärpät 2014)
Petr Hubáček (JYP 2012)
Lukáš Kašpar (Kärpät 2015)
Ondřej Kratěna (Kärpät 2008)
Jiří Marušák (Tappara 2003)
Tomáš Plíhal (TPS 2010)
Pavel Rosa (Jokerit 2002)
Martin Štěpánek (Kärpät 2004)
Aiheesta muualla

Tšekkiläisten pelaajien Sm-liiga pistepörssi – QuantHockey
Luettelo Linuxissa tuetuista tietokonearkkitehtuureista

Vasta-asennettu Linux käynnistymässä iPodissa.
Tämä on luettelo Linux-ytimen tukemista tietokonearkkitehtuureista (sisältäen mm. käskykannan, mikroarkkitehtuurin).
Tuen määrittely

Tukeen vaikuttavat muun muassa assembly-kielellä tehdyt osat (käskykannan tuki), suorittimen välimuisti ja TLB-tuki.
Aiheesta muualla

Jae Yun Moon and Lee Sproull: Essence of Distributed Work: The Case of the Linux Kernel. First Monday, November 2000, 5. vsk, nro 11.  Artikkelin verkkoversio. (Arkistoitu – Internet Archive)
BlueCat Linux Kernel Porting Guide – Internet Archive (PDF) (englanniksi)
Embedded Linux Wiki (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List of Linux-supported computer architectures
Käännös suomeksi
Mac OS 8

| Mac OS 8 |
| --- | --- |

Kehittäjä:  Apple, Inc.
Tuoteperhe:  Mac OS
Viimeisin vakaa versio:  8.6 (10.5.1999)
Ytimen tyyppi:  Monoliittinen (68k)/Nanokernel (PowerPC)
Työpöytäohjelmisto:  Finder
Lähdekoodimalli:  Suljettu
Lisenssi:  Kaupallinen
Infobox OKNimi-testi OK: 
Mac OS 8 on Macintosh-tietokoneiden Mac OS -sarjaan kuuluva käyttöjärjestelmä, jonka Apple julkaisi 26. heinäkuuta 1997. Se oli suurin uudistus Mac OS-käyttöjärjestelmille ennen Mac OS X -käyttöjärjestelmää, ja oli yksi Applen myydyimmistä tuotteista. Sitä myytiin yli 1,2 miljoonaa kopiota ensimmäisten kahden viikon aikana.
Mac OS 8:n merkittävimpiä uudistuksia olivat Platinium-rajapinta ja PowerPC-moniajo. Se oli myös ensimmäinen Mac OS johon sai virallisesti taustakuvan. Mac OS 8.1 toi mukanaan uuden HFS+-tiedostojärjestelmän. Mac OS 8.5 oli ensimmäinen Mac OS -versio, joka tarvitsi PowerPC-suorittimen. Sen jälkeen julkaistiin vielä versiot 8.5.1 (7. joulukuuta 1998) ja 8.6 (10. toukokuuta 1999), jotka sisälsivät joitakin parannuksia ja bugikorjauksia.
Merkittävimmät uudistukset

Järjestelmän värien ja kirjasinten mukauttaminen
Ponnahdusvalikot (Ctrl+klikkaus tai oikea näppäin)
WindowShade-widgetti otsikkorivillä
Koko näytön kokoiset taustakuvat
Valikoitten toimintaa on parannettu
Vierityspalkkien toimintaa on parannettu
Nopeampi työpöydän uudelleenrakennus
Yksinkertaisempi Finder
Ohje-valikko ja HTML-ohjesivut
Luettelo Venäjällä poliittisista syistä vangituista suomalaisista kansanedustajista

Tämä on luettelo Venäjällä ja Neuvostoliitossa vangituita entisistä ja tulevista suomalaisista kansanedustajista. Useimmat vangitut vangittiin poliittisista syistä.